СТИХЕСЬ МОРОСО ОДС ЧАЧСЬ

 «Морамось –– те тонь, моротне –– сы шкат, васень теветь!» –– неть валтнэнь кучинь Николай Карповнень, зярдо неинь моронзо Интернетстэ. Ней зяроксть уш марсия морамодо, ды свал виев, кенярксов талнома пештьсамам. Колянь вайгельсэ ули седейстэ молиця лембе, конась сови, арсян, эрьва ломаненть оймес, кепеди эйсэнзэ од бажамот, кази кемема.
Истямо жо ойме лембе ули стихтнесэяк, конатнень лангс ладсезь моротне. Сынст сёрмадыцяст –– Александр Арапов. Эрзянь те поэтэнтень сатотсь эрямонь аволь пек кувака ки, сон эрясь весемезэ 51 ие. Ансяк сонзэ стихензэ, кемеви, учи кувака пинге: Александр Араповонь поэзиязо ламонень ульнесь ваньксчинь усиинекс. Маряви, эрьва валозо чачиль седеень верьгедема марто, эрьва валрисьмесэнзэ верь петнявкс. Улить сёрмадыцят, конат ванстыть седеест, шкинемантень чопавтомсто пек а ризнэвтить, –– сонзэ стихензэ пицесть эсензэяк, ловныцятненьгак. Секс, паряк, сынь истят малавикст ды чарькодевикст эрьвантень. Секс, паряк, эсензэ поэтэнть чарькодемгаяк эряви ансяк чопавтомс стихезэнзэ. 
Вана истя чопавтськак Араповонь поэзияс Николай Карпов музыкантось ды морыцясь. Од ломанесь маринзе поэтэнть седеень токноматнень, ризкстнэнь-мелявкстнэнь. Ды чарькодсь: сынь малавикст эсензэ арсематненень-мелявкстнэнень. Секс истя шождасто чачстькак моротне.
Сэрей, ёлганя рунго, валдо, мазый чама, домкасто арсиця, икелев ваныця –– истямо Николай Карпов. Лангозонзо ваномскак мельспаро, седеяк мельспаро кунсоломс моронзо, мелензэ-арсеманзо. 
Валонзо коряс, зярдо А. Арапов казизе тензэ «Мейле» пусмонзо, стихтне пек тусть мелезэнзэ, сон маризе эйсэст эрзянь талныця ойменть ды сёрмадсь лангозост музыка. Моракшнынзе неть моротнень эстензэ поэтэнтеньгак. Кой-конатне туекшнесть тонань мельс, лиятнень коряс мерекшнесь: келя, мелодиянть налксемаль аламодо лиякс… Секс Николай зярс а морсияк сеть моротнень, конатнесэ музыкась, поэтэнть коряс, эзь ладя стихтненень, бажи седе парсте чарькодемс домка смустест. Ансяк сеть зярыя моротнеяк, конатнень сон морси, пек талновтыть кунсолыцятнень-ваныцятнень.
Саранскойсэ Николай Карповонь ульнесть зярыя концертэнзэ: Н.П. Огарёв лемсэ госуниверситетэнь научной библиотекасо, лютеранонь церьковасо, эрзянь ды мокшонь раськетнень культурань музейсэ, С. Эрьзя лемсэ изобразительной искусствань музейсэ… 
Н.П. Огарёв лемсэ Мордовиянь госуниверситетэнь научной библиотекасо концертэнтень пурнавкшность эрзянь содавикс поэтэнть творчестванзо вечкицятне ды сеть, кить бажить седе вадрясто содамс сонзэ поэзиянть. Николай марто синтезаторсо седясь Л. Кирюков лемсэ Саранскоень музыкальной училищань тонавтыцясь Сергей Тарпищин.
Эряви меремс, научной библиотекань просветительной отделэсь сеедьстэ ютавтни вастовомат, конат алтневить те эли тона сёрмадыцянть шкинемантень. Нейгак Рашида Фаритовна Айзатова ветицясь ламо ёвтнесь А.В. Араповдо ды секе тев макснесь вал филологиянь факультетэнь студенттнэнень, конат ловность поэтэнть стихензэ. 
Кадык Николай Карповонь концертэнзэ зярс аламольть, ансяк неяви: од ломанесь теи келей эскелькст, изни редявикс тёкшт эсь шкинемасонзо, эрьва концертэнть программазонзо совавты мезе-бути од, мельс туиця. Саемс куш тень: библиотекасо ды церьковасо концерттнэсэ мартонзо седясь ськамонзо Сергей Тарпищин (фоно), музейсэ ютавтозь концертсэнть, Сергей Тарпищиндэ башка, истя жо седясть Андрей Ромашкин (скрипка), Владимир Фролкин (гитара), Андрей Кузнецов (ударнойть) ды Александр Араповонь тейтерезэ Александра (флейта). Тень экшсэ, нама, аволь аламо мелявкст, шка, важодема. Зярс цёранть те а тандавтни, ды сон моли икелев. 
…Мон Николай Карпов марто васенцеде вастовинь «Сятко» журналсо важодемстэнь. Кода ней ледстни сонсь Коля, «Сятков», Араповнень, сон сакшнось а весть. Поэзиянзо марто содавиксэкс теевемась ушодовсь 2007-це иестэ. Се шкастонть Николай важодсь эрзянь-мокшонь лютеранонь церьковасо канторокс. Алексей Алёшкин пасторось ёвтнесь тензэ А. Араповдо, вейсэ кунсолызь моронзо. Седеезэ пек токавсь, покшоль мелезэ теевемс содавиксэкс поэтэнть марто. Ды сынь мольсть сонензэ редакцияв. Самай сестэ А.В. Арапов казизе Колянень «Мейле» стихень пусмонзо. Од цёрась ловнось книганть ды марясь, кода эйсэнзэ чачи музыка. Васень вастовомадонть мейле ютакшнось пельиешка, Од иеде икеле сон сась поэтэнтень ды морынзе стихензэ лангс вете моротнень. Мейле оштё сась, тунда, ды таго морась морот. 
Ютксост ульнесь «Кирвазтян штатол» стихензэ лангс мороськак. Поэтэсь видькстась: «Умок вешнян неть стихтнень туртов мелодия… Кодаяк тень эзь саеве…». Сон шнызе Колянь, миненекак, «Сятко» журналонь важодицятненень, паро мельсэ ёвтнесь моронь ладсицядонть. Кой-мейсэ, виде, витнеськак морыцянть: косо кодамо гайтесь седе лади, косо кода ёвтамс валонть…
Колянь тетянзо-аванзо Орданьбуень Куцянвелень ды Аловелень. Сон чачсь Саранскойсэ. Мейле тензэ савсь эрямс Краснослободскойсэ, Чувашиянь Алтышева велесэ –– тесэяк, тосояк тетязо, Валерий Николаевич, важодсь врачокс. Авазо, Вера Михайловна, профессиянь коряс экономист. Николай колмо эйкакштнестэ куншкасось, улить лелязо ды сазорказо. 
Каникуланзо Коля ютавтнесь покштянзо-бабанзо кедьсэ, эрзянь велесэ. Школадо мейле тонавтнесь Чувашиянь музыкань училищасо, прядызе сонзэ баянонь классонь коряс. Ней сон моры Саранскоень камерной хорсо, конань репертуарсо пек ламо эрьва кодамо жанрань классикань произведеният. Яки морамо Н.П. Огарёв лемсэ Культурань кудонь вокальной студияв –– моры арият, лирикань морот. 2009-це иестэ лиссь «Зярдо сы се шкась» альбомозо. Теде башка, сонськак ушодсь стихень сёрмадомо, соды: весе те сонензэ маштови, стяко а ёми. Ансяк ялатеке мари –– зярс сон эзизе муе эсь кинзэ, се тевенть, конантень чопавтоволь прянек-ойменек. Сон течияк, маряви, вешнемасо. 
Паряк, те секс, мекс Николай аволь истятнэде, кить прянь-полдань синдезь чиить мезеяк мельга, сон арси, ладси. Ламо арси эсь раськенть сы шкадонзояк, кона (тень коряс сон малав а кавтолды) од ломантнень кедьсэ. Секскак сонзэ пек талновты-мелявтовты, кодамокс улить сы шкань ломантне, кодамокс касыть эйкакштне, мезе путыть оймезэст-превезэст. Ледстни эсензэ эйкакшшкасто а стувтовиксэнть: зярдо сась тонавтнеме васенце классос ды аштизе парта экшсэ васень уроконть, тандадомась пештизе прясто пильгс –– истя, ве таркасо, сави аштемс кевейкее ие! «Вишкинетне бажить седе ламо чийнеме-налксеме. Мекс сынст тертямс, озавтомс парта экшс? Аристотель тонавтсь одтнэнь садпирева якамсто. Истямо тонавтоманть вельде седе ламось сови превс, шумбрачинтеньгак ули лезэ».
Николай марто кортамсто талакавтымизь ды теке марто кецявтымизь сеть арсематне, конат ютыть те од ломаненть прява. Вана ансяк кой-кодат тешкст кортамостонок. 
Сон а мери: «Миненек эряви ванстомс культуранть!». Сонзэ мелезэ: «Миненек эряви одкстомтомс культуранть! А эряви культурастонть теемс музеень экспонат, эрямось моли икелев. Эряви ютазестэнть саемс сехте вадрянть ды теемс эскелькс икелев».
«Бути кортат: вечксак тиринь моданть, –– невтик тень тевсэ. Кода? Ды куш вана истя. Минь содатано, кодамо ней аволь вадря экологиясь, секс эрьва ломанентень эряви путомс вий сонзэ вадрялгавтомга. Пазось теизе моданть-масторонть, ды миненек эряма сонзэ теевкстнэнь ютксо. Чарькодеви, мекс велетне ёмамо-кулома лангсот: тосонь эрямо лувось таштомсь, ломантнень мельс а тукшны. Паро, тевесь аламонь-аламонь полавтови: ломантне бажить ванькс коштс, велев. Самай те бажамонть эрявияк эрьвасонть кемекстамс, ды истя –– кадык ломанесь ули весементь лангсо азорокс. Алкуксонь –– мелявтыця –– азорокс».
«Минь ансяк эрязь ушодтано чарькодеме, кода пек тенек эряви содамс эсь ундокстнэнь ды а явномс эйстэст». 
Николай мельспаросо ледстни, кода тетянзо ды лелянзо марто коймесэ чувсть сёлт. Сехте стакаль васень кавто читнестэ, зярдо эрявсь керямс-саемс луганаронть, мейле тевесь тусь седе куроксто. Тень кис ней зяро кенярксост тельня банясто лисить, чопавтыть те сёлтонтень!
Коймесэ килангояк тейсть, умаринаткак озавтнесть... 
«Вишкинестэ бабам кармавтсь эйсэнь: «Тонавтник озолманть!». Тонавтния. Веть, бути пелезевилинь, ознылинь –– ды пелемась ютыль. Весе се, мезенть нолдык превс-седейс вишкинестэ саезь, ветияк эйсэть эрямонь кияват. Оштё эйдень кужосо салакшныя ялгань налкшкензэ. Мейле, шкань ютазь, молинек бабань марто церьковав. Аштян причастямсто, марян, удалон ава корты: «Сынь вана пежеттеметь». Маринь неть валтнэнь ды арсезевинь: те аволь истя». 
«Ломантненень свал эряви вастневемс, кортнемс эсь ютковаст эрямодонть, лиядо-мезде. Седеяк пек эряви вастневемс малавикстнэнень. Тетян-аван велесэть, ды сынь тень пек а сатныть. Паро куш сазоронь марто вейсэтяно –– теньсэ седе виевтянояк. Эряви сеедьстэ вастневемс ды кортнекшнемс истят ломантнень мартояк, конат малавикст теть мелест-арсемаст коряс. Мартост теке эсеть оймезэть чопавтнят. Те пек паро. Паро эсь ёжомарямотнень явомс киньгак марто. «Кодамо мазый менелесь!» «Кодамо тантей умаресь!» Весе те –– седейстэ… Ды пачкоди седейс».

…Видькстан, мельспароль кунсоломс од ломаненть превей мелензэ-арсеманзо, марямс сы шкадонть, вандынь чиденть мелявксонзо. Пек паро улевель, бути седе ламот мелявтовольть сень коряс, кодамокс ули вандынь чись, кодат кармить улеме ломантне, эйкакштне. Кода корты Николай, од шкань ломантнень туртов васняяк эряви арсематнесэ культурась. Ды те алкукскак истя. Бути арсематне улить аволь стяконь –– неть ломантнень лангс  к е м е з е в а ©:,яў?Жoнтr:ZlДТ,ўbV·џЙWйq?›ЇФѓаћ7Ч©aAЏ±[Л„ЁњЃVЃ7Я©gБo°УЛв(¶aI‰1Y+… њзЦ5a(ЧЎaG—ЌQZC„О«¶‰?Щ/е#фж8µ-HвIvI	59(н!rgљUTААЇпГуо:3¬к0юkяђїУПв+ц`№Н1jkђР“гТ6"i&Q%¤юїјЏОлґ°€‹ЩXҐDьМѕ* ыЗь­~_ѕGПЌkЪP¤ГД®,ѓўwЅNu�ш•PЮCзЋ5[ЁДЃlџ’Тqb[–D‘“єтz:Ж2-*b`ЦWбwї™OХаш·эI~I‰7Щ)e!з°µKИИ©iAі»КЁъ|яћ?ЧЇбCчЋ9[­‚|ћ^‡±]K†Hќ